# Il Vangelo di S. Matteo volgarizzato in dialetto bergamasco/Capo VII

../Capo VI ../Capo VIII IncludiIntestazione 14 dicembre 2023 75% Da definire
Il Vangelo di S. Matteo volgarizzato in dialetto bergamasco Pasino Locatelli 1860 CC BY-SA 3.0 GFDL Indice:Pasino Locatelli - Il Vangelo di S. Matteo volgarizzato in dialetto bergamasco.djvu //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_bergamasco/Capo_VII&oldid=- 20231214152153 //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_bergamasco/Capo_VII&oldid=- 20231214152153
[p. 20
Capo VII.
Perchè a tenur dol vost giödese, a sarà giödicac: e sarì misürac con quela misüra, che dovrè de misürà i oter.
E perchè te fé oservasiù a ü mösì, che l’è in del öc del tò fradel: e no te badet a la bora, chete ghé in deltò?
Osea, come diret tò fradel: Laset caà da l’öc ol mösi,intat che té te ghé öna bora in del tò öc de té? [p. 21
Impostur, caet föra prima la traf da l’öc, e alura te sircaré de caà föra ol mösì da l’öc del tò fradel.
No stė daga ai ca i robesante: e no bötè ioste perle ai animai sporch, perchè nol süsede, ch’i a peste coi sò pé, e i se riolte a sbranaf.
Domandè, e otegnarì: sirchè, e troarì: pichè, e i ve dervirà.
Perchè töc quei, ch’i domanda, i risef: e quei, ch’i sirca, i troa: e a colü, che’l pica ,a i ghe dervirà.
E chi è de oter mai,che se ol sò fiöl al ghe sirca dol pa, al ghe daghe ü sas?
E se al ghe sircarà ü pès ,lü al ghe darà ü serpent?
Se doca oter, catif com’a sì, sì bu de dà de quei bé, che i v’è stac dac ai vos’c fiöi: quat de piö ol Pader vost, che l’è in siel, al consedarà ol bé a colur, ch’ i ghel domanda?
Fè doca ai omegn töt quel, che völì, che i fase oter. Perchè in quest ché consiste la lege, e i profeti.
Pasè det de la porta strecia: perchè la porta a l’è larga, e granda la strada, che la mena a la perdisiù, e iè tance quei, ch ’ i pasa det de questa.
Com’a l’è strecia la porta, e strecia la strada, che la condüs a la eta: e com’a i è poch colur, ch’i la troa! [p. 22
Vardef di fals profeti, che i vé de oter estic de pegore, ma de det a i è luf famac.
A i cognosari dai sò fröc. A s’regoi forse de l’öa dai spi, o fich dai spinarac?
Icsé töte i bune piante a i prodüs di bu fröc: e töte i piante catie i fa i fröc catif.
No’l pöl miga ön alber bu få fröc catif: nè ön alber catif fà di fröc, ch’i sies bu.
Töte i piante, che no i prodüse di fröc bu, a s’i taja sö, e s’i böta söl föch.
Voter doca a i cognosarà dai sò fröc.
Miga töc quei, ch’ime dis: Siur, Siur, a i’ndarà in paradis: ma colü, che l’esegues la olontà del me Pader, che ’l sta in siel, quest chéa l’entrarà in del regno del siel.
Quace in quel dé i medirà: Siur, Siur, no em noter fac profesee a nom tò, e a tò nom no m’à noter casat vea ol diaol, e no m’à fac a tò nom tace miracoi?
E alura mé i rebecherò col diga: No ò mai sait, chi sieghef: tölif föra di pé toc voter, che cometi di ba losade.
Töc quei infî, ch’i sculta ste mé parole, ei a met in pratica, i sarà paragonac a l’om com’a s’dé, che l’à piantat la sò cà söl sas. [p. 23
A l’è egnit l’eigua, e i fiöm a i è sbornac fò; i a sofiat i venc, e i à fac ol diaol inturen a quela cà; ma lé l’è stacia in pé: perchè a l’era fabricada söl sas.
Töc quei, ch’i sculta ste mé parole, e no i a pratica, a i sarà compagn de quel fatöo, che l’à impiantat la sò cà sura la gera:
A l’è egnit zo l’eigua, i è sborgnac fò i fiöm, e l’à bofat ivenc; i à fac ol vitüpere sura de quela cà, e lé l’è derocada zo, e la s’è töta spetasada.
Gesü, finit iste discurs, la fola la restaa a boca erta per la sò dotrina.
Perchè lü al ghe ’nsegnaa come ü, che ’l podia fal, e miga come i sò Scribi, e Farisei.